****

**1000 év katonái című honvédelmi témájú középiskolai vetélkedő**

**Versenykiírás**

**2024/2025**

**A Honvédelmi Minisztérium 2024-ben is meghirdeti az „1000 év katonái” című honvédelmi témájú középiskolai vetélkedőt**

**A vetélkedő résztvevői:**

2024/2025-ös tanév 9–12. évfolyam nappali tagozatos tanulói, **5 fős** csapatot alkotva. A csapatot az iskola különböző évfolyamának diákjai is alkothatják. Minden csapat +1 fő felkészítő tanárral nevezhet a versenyre.

**A vetélkedő célja:**

Lehetőséget teremteni minden Magyarországon működő középiskola számára, hogy részt vehessen egy izgalmas, látványos és eseménydús kétfordulós honvédelmi vetélkedőn, amely segíti elmélyíteni a diákok tudását, valamint megismerteti velük a magyar hadtörténelmünk győztes csatáit, jelentős hadtörténeti eseményeit, hőseit és legendáit. **Türr István altábornagy születésének 200. évfordulójára emlékezve az idei verseny fókuszában azok a nagy formátumú magyar katonák állnak majd, akik a civil életben is maradandót alkottak a katonai pályájuk mellett.**

**A vetélkedő kiírója:** Honvédelmi Minisztérium

**Regisztráció, nevezés:**

A versenyben való részvétel regisztrációhoz és adatkezelési tájékoztató megismeréséhez kötött. Nevezési díj nincs, iskolánként több csapat is nevezhet. A csapatot a nevezést beküldő felkészítő tanár képviseli.

Regisztráció/nevezés: 2024. szeptember 16 – 30. között a [www.1000evkatonai.hu](http://www.1000evkatonai.hu) weboldalon (továbbiakban: weboldal). A regisztrációt javasolt a fenti időintervallumban megtenni, de azoknak a csapatoknak, akiknek ez nem sikerül, a regisztráció/nevezés lehetősége 2024. október 31-ig nyitott marad.

**A vetélkedő menete:** A vetélkedő őszi és tavaszi fordulóból áll.

Az őszi forduló időpontja:2024. október 01 - 2024. november 18. között a weboldalon válik elérhető a két részből álló feladat.

Eredményhirdetés:2025. január 20-tól a weboldalon kerül nyilvánosságra.

A tavaszi forduló időpontja:2025. március (a pontos időpont 2025. január 10-ig kerül kijelölésre.)

Helyszíne:Bálna Honvédelmi Központ (1093 Budapest, Fővám tér 11-12.)

A második forduló részletes szabályairól a döntőbe jutott csapatok külön értesítést kapnak.

**Díjazás (a tavaszi fordulót követően):** értékes tárgyjutalmak, honvédelmi élménynap.

**Általános szabályok:**

* Az őszi fordulóban két online feladatot kell teljesíteni. A tavaszi fordulóba a legjobb 15 csapat kap meghívást, ahol a résztvevők a helyszínen interaktív feladatok mentén mérik össze tudásukat.
* Az **őszi forduló videós feladatát** aweboldalra kell feltölteni **2024. október 14 – 2024. november 18.** között, melynek során a választott téma feldolgozásának tudásszintjét és kreativitását értékeli a zsűri.
* Az őszi feladatok pontos leírása a weboldalra kerül feltöltésre.
* Az őszi fordulóban összesen 100 pont érhető el.
* A döntőbe jutott csapatok pontjai nullázódnak, a tavaszi fordulóban új verseny kezdődik.
* Az iskolák értékelése az indított csapatok döntőben elért összpontszáma alapján történik.

**Az őszi forduló feladatai:**

1. Videós anyag készítése: Maximum 3 perc időtartamú videóban a szervezőbizottság által javasolt 10 magyar származású, nagy formátumú, a civil életben is maradandót alkotó katona közül kell egy kiválasztott személyt bemutatni, majd pedig az elkészült videó linkjét feltölteni a weboldalon megadott menüpont alá 2024. október 14. és 2024. november 18. között.
2. Történelmi kvíz: Egy 50 kérdésből álló feladatsort kell kitölteni a weboldalon keresztül 2024. október 14 – 2024. november 18. között, 60 perces időkeretben.

*Téma:* Türr István altábornagy születésének 200. évfordulója alkalmából a megadásra került 10, a katonai hivatás mellett a civil életben is maradandót alkotó katona életútjának és pályafutásának ismerete.

Az azonos pontszámot elérő csapatok esetén a történelmi kvíz megoldására fordított idő dönt. A feladatokat leggyorsabban megoldó csapat kapja a kedvezőbb helyezést.

Az őszi fordulóban maximum 100 pont szerezhető: videó maximum 50 pont, kérdéssor maximum 50 pont.

**Egyéb rendelkezések:**

* Vitás kérdés esetén a Szervezőbizottság dönt.
* Különösen indokolt esetben a változtatás jogát a Szervező Bizottság fenntartja.
* A versenyszabályzat megszegése, a körülményeket mérlegelve, a Szervezőbizottság döntése alapján pontlevonással vagy kizárással jár.

Amennyiben egy csapat lemond a tavaszi fordulóban történő indulás jogáról, a következő helyezést elért csapat jut be a döntőbe.

**Kérdések a pályázattal kapcsolatosan:** az esetleges kérdéseket a kapcsolat@1000evkatonai.hu

e-mail címen tehetik fel az érdeklődő és nevező csapatok, a tárgyban kérjük hivatkozzanak az „1000 év katonái” c. vetélkedőre.

**A Szervezőbizottság nevében jó felkészülést és eredményes versenyzést kívánunk!**